Матур гадәт буенча Яңа елда иң тугры “матбугат”чыны билгелибез

	Кем дә кем бәйрәмне безнең белән каршылый, шул 2012 елның беренче сәгатьләрендә, минутларында, ә бәлки секундларындадыр да шушы язма астында комментарий язып куярга тиеш була. Кем беренче – шул җиңүче! Шул кешенең кәрәзле телефонына “көтмәгәндә” 300 сум килеп төшәчәк! Уенның шартлары белән танышыгыз:	      


 
1. Уендa һәркем катнаша ала.

2. Комментарий Кагыйдәләргә туры килергә тиеш.

3. Комментарий язганда Е-mail дигән җиргә чын электрон адресыгызны кую мәҗбүри. Сезнең белән шул адрес буенча хәбәрләшәчәкбез. Электронкаларын күрсәтмәгән яки ялгышып язган кешеләр уеннан төшеп кала.

4. Әгәр җиңүчеләр берничә булса һәм язган комментлары секундына кадәр туры килсә, бүләк алар арасында бүленәчәк.

5. Комментарий сайтның шапкасындагы вакыт буенча эленә. (Ә ул, күзләр генә тимәсен, бик төгәл эшли бу арада ))  

6. Соңыннан җиңүче турында язма эләчәкбез (үзе каршы булмаса).

P.S. Шушындый ук бәйгене узган ел да үткәргән идек. 
	---	
Матбугат.ру

	№ --- | 29.12.2011	


